Greek Legal Document

Category: 75

Content:
24. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 270 της 2/7 Ιουν. 1988 (ΦΕΚ Α΄ 120) Κανονισμός για την καταλληλότητα και τις επιθεωρήσεις μικρών επαγγελματικών πλοίων που παραλαμβάνουν επιβάτες και εκτελούν θαλάσσιους πλόες μικρής απόστασης και πλόες εσωτερικής ναυσιπλοΐας. Έχοντας υπόψη: 1.Τις διατάξεις των άρθρ. 2 παρ. 1, 5 παρ. 3, 32 παρ. 2, 33 παρ. 1, 34 παρ. 3, 36 παρ. 2 και 39 παρ. 1 του Ν.Δ. 187/1973 «περί Κώδικος Δημοσίου Ναυτικού Δικαίου (ΦΕΚ 261 Α΄/1973). 2.Τις διατάξεις του άρθρ. 1 του Νόμ. 3141/1955 «περί συστάσεως παρά τω ΥΕΝ Συμβουλίου Εμπορικού Ναυτικού» (ΦΕΚ 43 Α΄/1955). 3.Τις διατάξεις του άρθρ. 1 παρ. 2 της αριθ. 145054/3/82/26.4.1982 απόφασης των Υπουργών Προεδρίας Κυβερνήσεως και Εμπορικής Ναυτιλίας «Αναμόρφωση Συλλογικών Οργάνων Γνωμοδοτικής και Αποφασιστικής Αρμοδιότητας του Υπουργείου Εμπορικής Ναυτιλίας» (ΦΕΚ 219 Β΄/1982). 4.Τη 266/26.11.1987 γνωμοδότηση του Συμβουλίου Εμπορικού Ναυτικού. 5.Τη 773/87 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας αποφασίζουμε: Άρθρο Πρώτο.-Τίθεται σε εφαρμογή ο «Κανονισμός για την καταλληλότητα και τις επιθεωρήσεις μικρών επαγγελματικών πλοίων που παραλαμβάνουν επιβάτες και εκτελούν θαλάσσιους πλόες μικρής απόστασης και πλόες εσωτερικής ναυσιπλοΐας» ο οποίος έχει ως εξής: Ορισμοί Άρθρ.9.-Η αναγνώριση των πλοίων στα οποία εφαρμόζεται ο παρών Κανονισμός, ως Ελληνικών Επιβατηγών πλοίων, που προβλέπεται από το άρθρ. 5 παρ. 3 του Ν.Δ. 187/1973, θεωρείται ότι συντελείται με την αρχική επιθεώρηση του πλοίου και την έκδοση του προβλεπόμενου Π.Γ.Ε. Στεγανή υποδιαίρεση Άρθρ.10.-Τα πλοία στα οποία εφαρμόζεται ο Κανονισμός αυτός μπορούν να είναι άφρακτα. Ευστάθεια Άρθρ.11.-Για τον εφοδιασμό των πλοίων με Π.Γ.Ε. και τον υπολογισμό του αριθμού επιβατών με κριτήρια ευσταθείας, εκτελείται ουσιαστικό πείραμα ευσταθείας σύμφωνα με τις οδηγίες του Παραρτήματος. Καθορισμός ύψους εξάλων Άρθρ.12.-Ο υπολογισμός του ύψους εξάλων, η σήμανση της γραμμής καταστρώματος και του τριγώνου φόρτωσης και η έκδοση του σχετικού πιστοποιητικού γίνεται σύμφωνα με τις διατάξεις του Κανονισμού «περί γραμμών φορτώσεως των πλοίων, για πλοία μικρής χωρητικότητας. Μηχανές Άρθρ.13.-Τα πλοία πρέπει να φέρουν μια τουλάχιστον προωστήρια μηχανή εσωτερικής καύσης η οποία να προσδίδει στο σκάφος ταχύτητα ικανοποιητική για την εκπλήρωση του προορισμού του. Εξοπλισμός Ασφαλείας Άρθρ.14.-Τα πλοία πρέπει να φέρουν τον ακόλουθο εξοπλισμό ασφαλείας: 1.Σωστικά μέσα: (α)Σωσίβιες ζώνες εφοδιασμένες με σφυρίκτρα για το 110% του αριθμού των επιβαινόντων. (β)Παιδικές σωσίβιες ζώνες σε ποσοστό 20% του αριθμού των επιβαινόντων. (Μετά τη σελ. 324,506) Σελ. 324,507 Τεύχος Ι-10-1 Σελ. 79 Επιθεώρηση Πλοίων 19.Γ.ζ.24 (γ)Ένα κυκλικό σωσίβιο με σχοινί 15 μέτρων και συσκευή φωτισμού. (δ)Τα πλοία που μεταφέρουν περισσότερους από 12 επιβάτες πρέπει να φέρουν πλέον των ανωτέρω, πλευστικές συσκευές για το 30% του αριθμού των επιβαινόντων. 2.Φωτιστικά σήματα κινδύνου: (α)Τρία βεγγαλικά χειρός. (β)Τρία καπνογόνα. 3.Πυροσβεστικά μέσα: (α)Ένα πυροσβεστήρα CO 2  ή αφρού ή σκόνης (β)Ένα πυράντλιο. 4.Άλλα μέσα: (α)Ένα κοινό προβολέα ή ένα φακό. (β)Ένα ζευγάρι κουπιά και σκαρμούς. (γ)Ένα εφεδρικό πείρο. (δ)Ένα σχοινί για ρυμούλκηση μήκους τουλάχιστον 15 μέτρων. (ε)Μία άγκυρα κοινή και μια πλωτή. (στ)Ένα ραδιόφωνο-τρανζίστορ, εφ’ όσον το σκάφος δεν φέρει VHF. (ζ)Κατάλληλη σειρήνα, σύμφωνα με τις διατάξεις του Π.Δ. «περί σειρήνων πλοίων ειδικής κατασκευής ή προορισμού». (η)Μία Ελληνική σημαία. (θ)πίνακα σημάτων διάσωσης. 5.Φανοί ναυσιπλοίας: (α)Ένα πράσινο φανό στη δεξιά πλευρά και ένα κόκκινο φανό στην αριστερή πλευρά (πλευρικούς) κάθε ένας από τους οποίους θα φωτίζει χωρίς διακοπή τόξο του ορίζοντα 112,5 μοιρών μετρουμένων από την πλώρη μέχρι 22,5 μοίρες προς την πρύμνη. Οι ανωτέρω φανοί μπορεί να συνδυάζονται σε ένα, ο οποίος πρέπει να φέρεται στην διαμήκη κεντρική γραμμή του πλοίου. (β)Ένα λευκό φανό, τοποθετημένο επάνω ατό τη διαμήκη κεντρική γραμμή του πλοίου (εφίστιο), ο οποίος να φωτίζει χωρίς διακοπή τόξο του ορίζοντα 225 μοιρών, μετρουμένων μέχρι 22,5 μοίρες από το εγκάρσιο προς την πρύμνη από κάθε πλευρά του πλοίου. (γ)Ένα λευκό φανό τοποθετημένο όσο είναι πρακτικά δυνατό πιο κοντά στην πρύμνη (κορώνης), ο οποίος να φωτίζει χωρίς διακοπή τόξο του ορίζοντα 135 μοιρών, μετρουμένων από την πρύμνη μέχρι 67,5 μοίρες προς κάθε πλευρά του πλοίου. (δ)Αντί του εφιστίου και του φανού κορώνης, τα πλοία μπορούν να φέρουν ένα περίβλεπτο λευκό φανό. Σελ. 324,508 Τεύχος Ι-10-1 Σελ. 80 Τηλεπικοινωνιακά μέσα Άρθρ.15.-Για τον εφοδιασμό των πλοίων με τηλεπικοινωνιακά μέσα εφαρμόζονται οι διατάξεις του «Κανονισμού τηλεπικοινωνιακών μέσων των εμπορικών πλοίων». Χώροι παραμονής επιβατών Άρθρ.16.-1.Για την παραμονή των επιβατών πρέπει να διατίθενται κατάλληλοι χώροι απαλλαγμένοι από εμπόδια και καλυμμένοι με μουσαμά ή άλλο ισοδύναμο μέσο, έτσι ώστε να προστατεύονται οι επιβάτες από τον ήλιο και τη βροχή. 2.Οι χώροι αυτοί πρέπει να διατηρούνται πάντοτε καθαροί και σε κατάσταση που να ικανοποιεί τις ανάγκες των επιβατών. 3.Τα σέλματα και καθίσματα που χρησιμοποιούνται από τους επιβάτες πρέπει να είναι κατασκευασμένα και τοποθετημένα έτσι ώστε να είναι δυνατή η διάβαση προς την πλώρη ή την πρύμνη ή μεταξύ αυτών και να μην δυσχεραίνεται ο χειρισμός του πηδαλίου, των αγκύρων, των μηχανών και των μέσων πρόσδεσης. 4.Τα σέλματα και καθίσματα πρέπει να έχουν πλάτος τουλάχιστον 0,25 μέτρων και να είναι κατάλληλα επενδυμένα ώστε να εξασφαλίζεται το άνετο κάθισμα των επιβατών. Μέσα προστασίας επιβατών Άρθρ.17.-Όλοι οι χώροι διέλευσης και παραμονής των επιβατών πρέπει να είναι κατασκευασμένοι, χρωματισμένοι ή επενδυμένοι κατά τρόπο ώστε να εξασφαλίζεται η αντιολισθητικότητά τους. Όπου απαιτείται και είναι πρακτικά δυνατό πρέπει να τοποθετούνται χειρολαβές ή κιγκλιδώματα ή παραπέτα για την προστασία των επιβατών. Καθορισμός αριθμού επιβατών Άρθρ.18.-1.Με την επιφύλαξη της επόμενης παραγράφου, ο αριθμός επιβατών προκύπτει από την διαίρεση του μήκους των σελμάτων με τον συντελεστή 0,50 ή/και από τον αριθμό των καθισμάτων. 2.Ο αριθμός των επιβατών που προκύπτει από τον υπολογισμό σύμφωνα με την προηγούμενη παράγραφο δεν μπορεί να είναι μεγαλύτερος από εκείνο που προκύπτει από τον υπολογισμό με κριτήρια ασφαλείας (ύψος εξάλων ευστάθεια, σωστικά μέσα, κ.λπ) και σε καμιά περίπτωση μεγαλύτερος των 49. 19.Γ.ζ.24 Επιθεώρηση Πλοίων Προδιαγραφές και ετοιμότητα μέσων εξοπλισμού Άρθρ.1.-1.Κατά την εφαρμογή του Κανονισμού αυτού νοείται: ΕΕΠ:Η Επιθεώρηση Εμπορικών Πλοίων που εδρεύει στον Πειραιά. ΤΚΕΠ:Τα Τοπικά Κλιμάκια Επιθεώρησης Πλοίων που εδρεύουν στις Λιμενικές Αρχές. ΠΓΕ:Το Πρωτόκολλο Γενικής Επιθεώρησης. Ολικό μήκος:Η απόσταση μεταξύ των ακραίων σημείων του σκάφους, πρωραίου και πρυμναίου, μη συμπεριλαμβανομένων τυχόν προβόλου (μπαστούνι) και του πηδαλίου. Κυβερνήτης:Ο υπεύθυνος για τη διακυβέρνηση του πλοίου. Πλήρωμα:Το σύνολο των προσώπων που είναι ναυτολογημένα στο πλοίο ή οπωσδήποτε χρησιμοποιούνται για τις ανάγκες του, εκτός από τον Κυβερνήτη. Επιβάτης:Κάθε άτομο που επιβαίνει στο πλοίο εκτός από τον Κυβερνήτη, το πλήρωμα και τα παιδιά ηλικίας κάτω του ενός έτους. Επιβαίνοντες:Οι επιβάτες, το πλήρωμα και ο Κυβερνήτης. Επαγγελματικό πλοίο:Το πλοίο που χρησιμοποιείται για μεταφορά επιβατών με καταβολή ναύλου ή ολική ναύλωση. Στην έννοια του επαγγελματικού πλοίου περιλαμβάνονται και αυτά που χρησιμοποιούνται για την εξυπηρέτηση αγκυροβολημένων πλοίων (λάντζες). Θαλάσσιοι πλόες μικρής απόστασης και πλόες εσωτερικής ναυσιπλοΐας: Οι πλόες που εκτελούνται: α)Μέσα σε λιμάνια. β)Σε προσβάσεις λιμανιών μέχρι τρία ναυτικά μίλια από το στόμιο του λιμανιού. γ)Σε απόσταση μέχρι 540 μέτρα από τις ακτές και μέχρι 1,5 ναυτικό μίλι από το σημείο απόπλου. δ)Μέσα σε λίμνες και ποτάμια. Εφαρμογή Άρθρ.19.-1Τα μέσα εξοπλισμού που προβλέπονται από τον Κανονισμό αυτό, πρέπει να πληρούν τους όρους και προδιαγραφές κατασκευής, τοποθέτησης και συντήρησης των κατά περίπτωση ειδικών Κανονισμών καθώς και των οδηγών της ΕΕΠ. 2.Τα μέσα εξοπλισμού πρέπει να τοποθετούνται κατά τρόπο ώστε η χρησιμοποίησή τους να είναι εύκολη και άμεση, ειδικά δε οι θέσεις των ατομικών σωσιβίων ζωνών πρέπει να σημαίνονται με ευδιάκριτα κόκκινα γράμματα. Υποχρεώσεις Κυβερνητών Άρθρ.20.-Οι κυβερνήτες των πλοίων στα οποία εφαρμόζεται ο Κανονισμός αυτός, εκτός των άλλων υποχρεώσεών τους μεριμνούν για την: (α)συνεχή και ικανοποιητική συντήρηση του σκάφους, των μηχανών και του εξοπλισμού,  (β)διατήρηση των χώρων παραμονής επιβατών καθαρών και ευπρεπών,  (γ)ασφαλή αποεπιβίβαση των επιβατών και την παραμονή τους στους κατάλληλους χώρους, λαμβάνοντας υπόψη τις συνθήκες του πλου, (δ)αποφυγή μετακίνησης των επιβατών κατά τη διάρκεια του πλου,  (ε)μη παραλαβή επιβατών πλέον του αριθμού που αναγράφεται στο Π.Γ.Ε., (στ)αποφυγή εκτέλεσης πλου με δυσμενείς καιρικές συνθήκες και (ζ)λήψη όλων των αναγκαίων μέτρων για την ασφαλή εκτέλεση του πλου. Έλεγχος Άρθρ.21.-Όλα τα πλοία υπόκεινται σε έλεγχο από την Ε.Ε.Π. ή τις Λιμενικές Αρχές προς διαπίστωση ότι: (α)Φέρουν Π.Γ.Ε. σε ισχύ και (β)Η πραγματική κατάστασή τους ανταποκρίνεται σ’ αυτήν που περιγράφεται στο Π.Γ.Ε. Κυρώσεις Άρθρ.22.-Στους παραβάτες των διατάξεων του Κανονισμού επιβάλλονται οι κυρώσεις που προβλέπονται από το άρθρ. 45 του Ν.Δ. 187/73 «Περί Κώδικος Δημοσίου Ναυτικού Δικαίου». ΠΑΡΑΡΤΗΜΑ ΟΥΣΙΑΣΤΙΚΟ ΠΕΙΡΑΜΑ ΕΥΣΤΑΘΕΙΑΣ Το ουσιαστικό πείραμα ευστάθειας στα σκάφη στα οποία εφαρμόζεται ο Κανονισμός αυτός γίνεται με την ακόλουθη μέθοδο: 1.Προετοιμασία: (α)Στο σκάφος τοποθετούνται, το έρμα (αν υπάρχει), τα καύσιμα, το πόσιμο νερό, τα εφόδια του σκάφους το πλήρωμα και οι επιβάτες τους οποίους μπορεί να μεταφέρει από άποψη επάρκειας χώρων. (β)Αντί επιβατών επιτρέπεται η χρησιμοποίηση διαφόρων βαρών, οπότε για κάθε άτομο θα λαμβάνεται βάρος ίσο προς 70 χιλιόγραμμα και σε θέση ώστε το κέντρο βάρους θα ευρίσκεται σε απόσταση 0,9 μέτρα πάνω από το δάπεδο στο οποίο μπορούν να παραμείνουν επιβάτες. (γ)Κατά τη διάρκεια της εκτέλεσης του πειράματος, το σκάφος βρίσκεται σε υπήνεμο και χωρίς κυματισμό χώρο. 2.Εκτέλεση πειράματος ευσταθείας: (α)Μετά την κατά τα ανωτέρω τοποθέτηση των επιβατών ή των βαρών μετράται και από τις δυο πλευρές του σκάφους και στο μέσον του μήκους τους, η απόσταση από την άνω όψη της κουπαστής μέχρι την επιφάνεια της θάλασσας. (β)Το ημιάθροισμα των δυο αποστάσεων, αποτελεί το ύψος εξάλων της έμφορτης κατάστασης του σκάφους. (γ)Στη συνέχεια στο σκάφος παραμένουν το 40% των επιβατών ή αντίστοιχα βάρη και τοποθετούνται σε όλο το μήκος των πλευρικών καθισμάτων της μιας πλευράς του σκάφους. (δ)Εάν τα καθίσματα δεν επαρκούν για το 40% των επιβατών οι υπόλοιποι επιβάτες τοποθετούνται όρθιοι κοντά στα πιο πάνω πλευρικά καθίσματα. 3.Κριτήρια ευσταθείας: Μετά την τοποθέτηση των επιβατών ή αντίστοιχων βαρών στη μια πλευρά γίνεται μέτρηση του ύψους εξάλων, μόνο στην πλευρά αυτή. (α)Εάν το ύψος που μετρήθηκε μετά την κλίση του σκάφους είναι μεγαλύτερο από το μισό του ύψους εξάλων που βρέθηκε από τη μέτρηση κατά την παρ. 2(β), το πλοίο μπορεί να μεταφέρει με ασφάλεια από άποψη ευσταθείας τον αριθμό επιβατών που τοποθετήθηκαν αρχικά στο σκάφος παρ. 1(α). (β)Εάν το ύψος των εξάλων που μετρήθηκε μετά την κλίση του σκάφους είναι μικρότερο από το μισό του ύψους εξάλων που βρέθηκε από την μέτρηση κατά την παρ. 2(β), τότε επαναλαμβάνεται η εκτέλεση του πειράματος ευσταθείας, με μειωμένο αριθμό επιβατών, μέχρις ότου το ύψος εξάλων στην πλευρά που τοποθετείται το 40% των επιβατών, σύμφωνα με την παρ. 2(γ) και (δ) υπερβεί το μισό του ύψους εξάλων της έμφορτης κατάστασης. Καταργούμενες διατάξεις Άρθρο Δεύτερο-Από τη θέση σε εφαρμογή με το παρόν του πιο πάνω Κανονισμού παύει να ισχύει, ως προς τα πλοία που εφαρμόζεται αυτός, κάθε άλλη διάταξη που ανάγεται σε θέματα τα οποία ρυθμίζονται από τις διατάξεις αυτού ή αντίκειται σ’ αυτές. Η ισχύς του παρόντος Διατάγματος αρχίζει 3 μήνες μετά τη δημοσίευσή του στην Εφημερίδα της Κυβερνήσεως. (Αντί για τη σελ. 324,509) Σελ. 324,509(α) Τεύχος 1090-Σελ. 25 Επιθεώρηση Πλοίων 19.Γ.ζ.24 Άρθρ.2.-1.Ο Κανονισμός αυτός εφαρμόζεται στα επαγγελματικά πλοία που μεταφέρουν επιβάτες και συγκεντρώνουν αθροιστικά τις ακόλουθες προϋποθέσεις: (α)Παραλαμβάνουν μέχρι 49 επιβάτες. (β)Εκτελούν θαλάσσιους πλόες μικρής απόστασης ή πλόες εσωτερικής ναυσιπλοΐας. (γ)Είναι ολικής χωρητικότητας μεγαλύτερης από 5 κόρους και ολικού μήκους από 6 μέχρι 15 μέτρα. 2.Τα κάτω των 5 κόρων ολικής χωρητικότητας ή 6 μέτρων ολικού μήκους πλοία ελέγχονται και επιθεωρούνται από τις Λιμενικές Αρχές σύμφωνα με τις οδηγίες της ΕΕΠ. 3.Τα άνω των 15 μέτρων ολικού μήκους πλοία, ελέγχονται και επιθεωρούνται σύμφωνα με τις διατάξεις που προβλέπονται από τη σχετική νομοθεσία, ανάλογα με τα χαρακτηριστικά τους και τους πλόες που εκτελούν. Επιθεωρήσεις Άρθρ.3.-Προς διαπίστωση ότι συμμορφώνονται με τις απαιτήσεις του παρόντος Κανονισμού τα πλοία υπόκεινται στις ακόλουθες επιθεωρήσεις: (α)Αρχική πριν τεθούν σε υπηρεσία,  (β)Περιοδική, και (γ)Έκτακτες. Αρχική Επιθεώρηση Άρθρ.4.-Η αρχική επιθεώρηση περιλαμβάνει πλήρη έλεγχο και λεπτομερή εξέταση στην ξηρά και τη θάλασσα, του σκάφους, των μηχανών, του εξοπλισμού και των μέσων ασφάλειας, των χώρων ενδιαίτησης και του εξοπλισμού τους, καθώς και των τηλεπικοινωνιακών μέσων. Ειδικότερα κατά την αρχική επιθεώρηση ελέγχονται: (α)Ναυπηγικός τομέας: (1)Σκάφος εξωτερικά:Τα μαδέρια του περί-βλήματος, η διάνοιξη, η τρόπιδα και ψευδοτρόπιδα, οι τζαβέττες, το ποδόστημα, οι επισκαλμίδες και τα ανοίγματα επάνω και κάτω από την ίσαλο. (2)Σκάφος εσωτερικά:Οι νομείς, τα ζυγά, τα μπρατσόλια, το εσωτρόπιο, οι σταθμίδες, οι έδρες των νομέων, οι λώροι, οι αστραγαλιές και οι υδροσυλλέκτες. (3)Κατάστρωμα:Τα μαδέρια, οι υδροροές, τα παραπέτα και οι ορθοστάτες τους, τα κουβούσια και τα ταμπούκια. (4)Πηδάλιο:Ο άξονας, το πτερύγιο, οι περόνες, οι τριβείς και οι γομφώσεις. (Μετά τη σελ. 324,504(α) Σελ. 324,505 Τεύχος Ι-10-1 Σελ. 77 Επιθεώρηση Πλοίων 19.Γ.ζ.24 (5)Ύψος εξάλων:Η χάραξη του τριγώνου της γραμμής φόρτωσης και το ύψος εξάλων. (6)Στεγανή υποδιαίρεση:Η κατάσταση και η στεγανότητα της στεγανής φρακτής και του καταστρώματος, όπου υπάρχουν. (7)Εξοπλισμός:Οι ιστοί, τα ιστία, οι άγκυρες και οι αλυσίδες. (β)Μηχανολογικός-Ηλεκτρολογικός τομέας: (1)Αξονικό σύστημα:Οι έλικες, τα περικόχλια και η ασφάλισή τους, οι άξονες, οι ελευθερίες των τριβέων της χοάνης και των στηριγμάτων (V), η λειτουργία του συστήματος και η στεγανότητά του. (2)Κύρια μηχανή:Εκτελείται δοκιμαστικός πλους κατά τη διάρκεια του οποίου ελέγχεται μακροσκοπικά η κύρια μηχανή και παρακολουθούνται οι ενδείξεις πιέσεων και θερμοκρασιών αυτής και του αναστροφέα προς διαπίστωση της καλής λειτουργίας τους. (3)Σύστημα εκκίνησης:Ο εκκινητής (μίζα) και το μέσο μετάδοσης της κίνησης από αυτόν στη μηχανή. (4)Μηχανισμοί ελέγχου:Τα τηλεχειριστήρια και τα όργανα ενδείξεων. (5)Βοηθητικά μηχανήματα:Οι αντλίες ψύξης της κύριας μηχανής, πυρκαγιάς και κύτους που υπάρχουν και τα εξαρτήματα αυτών μακροσκοπικά και σε λειτουργία. (6)Ηλεκτρική εγκατάσταση:Η δυναμογεννήτρια, οι συσσωρευτές, οι πίνακες, οι καλωδιώσεις, οι διακόπτες και τα φώτα. (7)Σύστημα καυσίμου:Οι δεξαμενές και τα εξαρτήματά τους (εξαεριστικά δείκτες στάθμης), οι σωληνώσεις και τα επιστόμιά τους. (8)Ανοίγματα γάστρας:Τα ανοίγματα, τα φίλτρα και τα επιστόμια. (γ)Ναυτιλιακός τομέας: (1)Σωστικά μέσα:Ο αριθμός και η κατάσταση των πλευστικών συσκευών, των κυκλικών σωσιβίων και των ατομικών σωσιβίων ζωνών. (2)Πυροσβεστικά μέσα:Οι φορητοί πυροσβεστήρες (αριθμός και ημερομηνία επιθεώρησης) και οι κάδοι πυρκαγιάς. (3)Μέσα ναυσιπλοΐας:Οι φανοί ναυσιπλοΐας σύμφωνα με τις διατάξεις της παρ. 5 του άρθρ. 14 του παρόντος, οι συσκευές και τα όργανα ναυσιπλοΐας. (4)Λοιπά μέσα:Η συρίκτρα, τα εφεδρικά κουπιά, τα καπνογόνα και τα βεγγαλικά, η άγκυρα, τα σχοινιά, οι αλυσίδες και τα λοιπά εφόδια που προβλέπονται από τον παρόντα Κανονισμό. Σελ. 324,506 Τεύχος Ι-10-1 Σελ. 78 (δ)Τομέας ενδιαίτησης: (1)Χώροι παραμονής επιβατών:Οι πάγκοι, το δάπεδο, ο αερισμός, ο φωτισμός και η εμφάνιση των τοιχωμάτων των κλειστών χώρων. (2)Φαρμακευτικό υλικό:Η ύπαρξη, η κατάσταση τον φαρμακευτικού υλικού που προβλέπεται και η καταλληλότητα του μέρους που φυλάγεται αυτό. (ε)Τομέας τηλεπικοινωνιών:Ελέγχονται σε λειτουργία τα τηλεπικοινωνιακά μέσα όπου υπάρχουν. Περιοδική Επιθεώρηση Άρθρ.5.-1.Η περιοδική επιθεώρηση περιλαμβάνει πλήρη έλεγχο όλων των τομέων που αναφέρονται στο προηγούμενο άρθρο, προς διαπίστωση ότι το πλοίο και ο εξοπλισμός του βρίσκονται σε ικανοποιητική κατάσταση και ότι αυτός μπορεί να χρησιμοποιηθεί για εκπλήρωση του προορισμού του. 2.Με την επιφύλαξη της επόμενης παραγράφου, η περιοδική επιθεώρηση των πλοίων στα οποία εφαρμόζεται ο Κανονισμός αυτός, πραγματοποιείται: α)Αυτών που μεταφέρουν μέχρι 12 επιβάτες κάθε δυο χρόνια. β)Αυτών που μεταφέρουν περισσότερους από 12 επιβάτες κάθε χρόνο, με εξαίρεση την επιθεώρηση του εξωτερικού της γάστρας, της έλικας και του πηδαλίου, η οποία μέχρι την συμπλήρωση δεκαπέντε χρόνων από την 31η Δεκεμβρίου του χρόνου που καθελκύσθηκαν, πραγματοποιείται κάθε δυο χρόνια. Μετά την συμπλήρωση των δεκαπέντε χρόνων η επιθεώρηση των ανωτέρω μερών μπορεί να διενεργείται κάθε δυο χρόνια, υπό την προϋπόθεση ότι στο ενδιάμεσο χρονικό διάστημα των 12 μηνών ή εντός τριών μηνών προ ή μετά τη συμπλήρωση των 12 μηνών διενεργείται επιθεώρηση υφάλων στη θάλασσα από δύτη με τις προϋποθέσεις που θα καθορίζει εκάστοτε η ΕΕΠ. γ)Αυτών που απασχολούνται αποκλειστικά σε γλυκά νερά, ανεξάρτητα από τον αριθμό επιβατών που μεταφέρουν κάθε δυο χρόνια, με εξαίρεση την επιθεώρηση του εξωτερικού της γάστρας, της έλικας, του πηδαλίου και του ελικοφόρου άξονα με εξαγωγή η οποία πραγματοποιείται κάθε τέσσερα χρόνια. 3.Η περιοδική επιθεώρηση του ελικοφόρου άξονα και του μηχανοηλεκτρικού τομέα πραγματοποιείται κατά τα χρονικά διαστήματα που προβλέπονται από τις διατάξεις του Β.Δ. 542/68 (ΦΕΚ 181 Α΄/68) όπως αυτός ισχύει κάθε φορά. 19.Γ.ζ.24 Επιθεώρηση Πλοίων Έκτακτη Επιθεώρηση Άρθρ.6.-1.Τα πλοία στα οποία εφαρμόζεται ο Κανονισμός αυτός, υπόκεινται σε έκταση επιθεώρηση: α)Υποχρεωτικά μετά: (1)Από βλάβη του σκάφους, των μηχανών ή του εξοπλισμού. (2)Την πραγματοποίηση μετασκευών που αλλοιώνουν τα κύρια χαρακτηριστικά του ή μεταβάλλουν τις κύριες διαστάσεις του. (3)Την συμπλήρωση έτους από την αρχική ή περιοδική επιθεώρηση, εφ’ όσον πρόκειται για πλοίο που μεταφέρει λιγότερους από 12 επιβάτες. β)Κατά την κρίση της ΕΕΠ και των λιμενικών Αρχών κατά διαστήματα, ανάλογα με το είδος του πλοίου, το βαθμό συντήρησης και τον αριθμό επιβατών που παραλαμβάνει ή εφ όσον υποβληθεί καταγγελία η οποία είναι σκόπιμο να διερευνηθεί. 2.Η έκτακτη επιθεώρηση μπορεί να περιλάβει όλους τους τομείς ή μόνο εκείνους που κατά την κρίση της Αρχής είναι σκόπιμο ή αναγκαίο να επιθεωρηθούν ανάλογα με την περίπτωση. 3.Αν τα αποτελέσματα της έκτακτης επιθεώρησης δεν κριθούν ικανοποιητικά, ο απόπλους απαγορεύεται μέχρι να τακτοποιηθούν όλες οι ελλείψεις που διαπιστώθηκαν και εξασφαλισθεί ότι η εκτέλεση του πλου μπορεί να πραγματοποιηθεί χωρίς κίνδυνο για τους επιβαίνοντες και το πλοίο. 4.Οι κυβερνήτες των πλοίων οφείλουν να αναφέρουν στη Λιμενική Αρχή κάθε βλάβη ή ελάττωμα που μειώνει τα επίπεδα ασφαλείας των πλοίων τους. Στις περιπτώσεις αυτές οφείλουν να αναστέλλουν τον απόπλου μέχρις ότου επισκευαστεί η βλάβη και διενεργηθεί έκτακτη επιθεώρηση. Η εκτέλεση πλου χωρίς επιβάτες για ασφαλή αγκυροβολία και επισκευή, επιτρέπεται εφ’ όσον κατά την κρίση του κυβερνήτη δεν υπάρχει κίνδυνος. Αρμόδιες Αρχές για τη   διενέργεια των επιθεωρήσεων Άρθρ.7.-1.Η αρχική και οι περιοδικές επιθεωρήσεις διενεργούνται από την ΕΕΠ, τις Λιμενικές Αρχές στις οποίες έχουν συγκροτηθεί Τ.Κ.Ε.Π. ή τον Ελληνικό Νηογνώμονα και οι έκτακτες από την Ε.Ε.Π ή τις Λιμενικές Αρχές. 2.Για τις ανωτέρω επιθεωρήσεις συντάσσονται από τους επιθεωρητές σχετικές εκθέσεις στις οποίες καταχωρούνται οι επί μέρους διαπιστώσεις και προκειμένου για αρχική ή περιοδική επιθεώρηση, εισήγηση για την έκδοση ή ανανέωση Πρωτοκόλλου Γενικής Επιθεώρησης (Π.Γ.Ε.) αντίστοιχα. Έκδοση και ισχύς Πιστοποιητικών Άρθρ.8.-1.Μετά την αρχική και κάθε περιοδική επιθεώρηση και αφού διαπιστωθεί ότι το σκάφος, οι μηχανές, ο εξοπλισμός και οι χώροι ενδιαίτησης  ανταποκρίνονται στις απαιτήσεις του Κανονισμού αυτού, εκδίδεται Πρωτόκολλο Γενικής Επιθεώρησης (Π.Γ.Ε.). 2.Το Π.Γ.Ε. εκδίδεται από την Υπηρεσία ή τον Οργανισμό, τα όργανα του οποίου διενέργησαν την επιθεώρηση, ισχύει για δυο χρόνια και θεωρείται στις περιπτώσεις που σύμφωνα με το άρθρ. 5 παρ. 2β πραγματοποιείται περιοδική επιθεώρηση με την συμπλήρωση χρόνου από την έκδοσή του. 3.Η ισχύς του Π.Γ.Ε. μπορεί να παραταθεί μέχρι 2 μήνες, εφόσον κρίνεται από το όργανο που το εξέδωσε αναγκαίο και λογικό. 4.Πλοία τα οποία σύμφωνα με τις σχετικές διατάξεις πρέπει να είναι εφοδιασμένα με Πιστοποιητικό γραμμής φόρτωσης πρέπει να φέρουν και το πιστοποιητικό αυτό, το οποίο εκδίδεται σύμφωνα με τις σχετικές διατάξεις του Κανονισμού «Περί γραμμών φορτώσεως» των πλοίων και αυτού του Κανονισμού. Αναγνώριση